Carl August Wehrmann

Carl August Wehrmann (23. märts 1794 Tallinn – 9. august 1876 Tallinn) oli Eestimaa vaimulik ja pedagoog.

Ta lõpetas aastal 1811 Tallinna Kubermangugümnaasiumi. Aastatel 1812–1814 õppis ta Tartu Ülikooli usuteaduskonnas. Ordineeriti 2. juulil 1822 pastoriks.

Ta oli aastatel 1814–1819 Toompea Toomkooli aadlipansioni inspektor. Aastatel 1819–1822 oli ta Tallinna Toomkooli ülemõpetaja. Aastatel 1822–1857 oli ta Harju-Madise ja Risti koguduse pastor. Ta siirdus emerituuri 17. novembril 1857, misjärel elas ta emeeritusena Tallinnas.

 Isiklikku 
Tema isa Daniel Ernst Wehrmann (1745–1799) oli Tallinna Gümnaasiumi professor ja rektor. Onu Johann Conrad Wehrmann (~ 1748–1811), Eestimaa Rüütlikooli direktor 1807–1811.

Ta oli kaks korda abielus, tema teise abikaasa Helena Sophia isa oli Kuusalu Laurentsiuse koguduse õpetaja Christian Georg Magnus Knüpffer.

 Viited 

 Kirjandus 
 Liivi Aarma Põhja-Eesti vaimulike lühielulood 1525-1885 Tallinn 2007

Kategooria:Harju-Madise koguduse vaimulikud
Kategooria:Risti koguduse vaimulikud
Kategooria:Eestimaa vaimulikud
Kategooria:Tartu Ülikooli usuteaduskonna vilistlased
Kategooria:Gustav Adolfi Gümnaasiumi vilistlased
Kategooria:Sündinud 1794
Kategooria:Surnud 1876